Balanç de la III Viquimarató de l'Eliana
24 de octubre de 2018

El passat dissabte 20 d'octubre va tindre lloc, a la Biblioteca Municipal, el taller d'edició d'articles sobre l'Eliana a la Viquièdia, la "Viquimarató".

Al llarg de la jornada els veïns/nes participants van publicar i actualitzar diversos articles sobre persones il·lustres de l'Eliana, com ara Concha Montaner o Víctor Iñúrria, així com d'espais, construccions i esdeveniments representatius del nostre municipi.

A més, es va afegir informació sobre les Trinxeres d'Entrepins a l'apartat de l'Eliana dins de l'article "Línea Inmediata a Valencia". Ací l'enllaç:  https://ca.wikipedia.org/wiki/L%C3%ADnia\_Immediata\_a\_Val%C3%A8ncia

Un dels articles creats fou el de Dolores Marimón Navarro, primera dona Regidora de l'Ajuntament de l'Eliana: https://es.wikipedia.org/wiki/Dolores\_Marim%C3%B3n\_Navarro

També es van pujar imatges de la celebració del Dia de les Escriptores el passat 15 d'octubre, les Trinxeres o el fumeral de la Fàbrica de la Concepció realitzades per veïns i entitats del municipi: https://commons.wikimedia.org/w/index.php?title=Special:Search&limit=20&offset=20&profile=default&search=l%27eliana+2018